b"\n_START_ARTICLE_\nGolden Sun\n_START_SECTION_\nHist\xc3\xb2ria\n_START_PARAGRAPH_\nLa hist\xc3\xb2ria es desenvolupa en el poble de Tale (Vale, en la versi\xc3\xb3 original). Tot va comen\xc3\xa7ar una nit de tempesta provocada pel Temple Sonne (Sol Sanctum), al Mont Aleph, del qual es diu que \xc3\xa9s el principi de l'origen de la vida i de l'Alqu\xc3\xadmia en el m\xc3\xb3n de Weyard. La tempesta fou provocada perqu\xc3\xa8 els dos grans antagonistes del primer joc, els poderosos Saturos i Menardi, dos grans adeptes i guerrers del Clan Mart de Prox, irromperen en el temple de la muntanya sagrada i intentaren apropiar-se de les sagrades Estrelles Elementals, la base de l'Alqu\xc3\xadmia, incorrectament. La seva acci\xc3\xb3 va provocar la mort de molts innocents, entre ells el pare de Hans, protagonista de la saga, F\xc3\xa9lix, un amic d'inf\xc3\xa0ncia de Hans, i els seus pares._NEWLINE_Tres anys despr\xc3\xa9s, Hans, Garet i Nadia aprenen a dominar la ps\xc3\xadnergia. Per\xc3\xb2 Saturos i Menardi tornen al poble de Tale amb la intenci\xc3\xb3 de robar les Estrelles Elementals de nou. Hans adepte de Venus, Garet, adepte de Mart, Nadia adepta de Mart, i Kraden, l'erudit, intenten penetrar al Temple Sonne per aconseguir les Estrelles Elementals abans que ells. Per\xc3\xb2 tots els seus esfor\xc3\xa7os s\xc3\xb3n in\xc3\xbatils: quan aconsegueixen arribar a la Cambra de les Estrelles Elementals, Saturos i Menardi els segueixen i, amb l'amena\xc3\xa7a de fer mal a Kraden i a Nadia, aconsegueixen tres de les quatre Estrelles Elementals._NEWLINE_Entre els aliats de Saturos hi figura F\xc3\xa9lix, germ\xc3\xa0 de Nadia, a qui tots donaven per mort, i \xc3\x81lex, adepte de Mercuri. Quan sembla que Hans es disposa a entregar l'\xc3\xbaltima estrella, concretament la de Mart, a Saturos, s'inicia un terratr\xc3\xa8mol i el Mont Aleph comen\xc3\xa7a a entrar en erupci\xc3\xb3. Saturos i els seus s'escapen, per\xc3\xb2 no abans sense segrestar Kraden i la germana de F\xc3\xa9lix. Quan fugen i sembla que Hans i el seu amic Garet estan a punt de morir, el Savi, el senyor de la creaci\xc3\xb3 de l'Alqu\xc3\xadmia, similar a un d\xc3\xa9u que es presenta en forma de roca flotant amb un sol ull, i guardi\xc3\xa0 de la cambra, els salva. Llavors, el Savi els encomana la missi\xc3\xb3 d'aturar Saturos i Menardi, recuperar les estrelles i salvar el m\xc3\xb3n d'una destrucci\xc3\xb3 segura, evitant que s'encenguin els Fars Elementals de Weyard amb les Estrelles Elementals, la qual cosa alliberaria el poder de l'Alqu\xc3\xadmia._NEWLINE_Els dos herois inicien la seva cerca. A Vault s'alien amb Iv\xc3\xa1n, un jove adepte de J\xc3\xbapiter. Junts arriben fins a la ciutat septentrional d'\xc3\x8dmil, on es troba el primer Far Elemental, el Far de Mercuri. All\xc3\xad, en el transcurs del far, coneixen a una remeiera, Mia, una jove adepta de Mercuri, i junts es disposen a v\xc3\xa8ncer els intrusos que han penetrat en el far, que no ning\xc3\xba m\xc3\xa9s que el grup de Saturos. All\xc3\xa0, en el cim del far, els joves adeptes protagonistes contemplen at\xc3\xb2nits com el far es troba ja enc\xc3\xa8s quan arriben al capdamunt, i com s'escapen de nou els malvats juntament amb Nadia i Kraden. Per\xc3\xb2 Saturos es queda al far per veure les habilitats dels seus perseguidors en l'\xc3\xbas de la Ps\xc3\xadnergia._NEWLINE_Despr\xc3\xa9s d'una ferotge batalla, Saturos \xc3\xa9s derrotat perqu\xc3\xa8 el poder del far de l'aigua limita els seus poders de foc. Tot i aix\xc3\xb2, Saturos s'escapa amb la intervenci\xc3\xb3 d'\xc3\x80lex i els protagonistes, per molt que han aconseguit una vict\xc3\xb2ria important davant de Saturos, no els ha servit per evitar que s'encengu\xc3\xa9s el far i els malvats fugissin amb les Estrelles Elementals. Per\xc3\xb2 aix\xc3\xb2 no atura Hans, qui continua perseguint Saturos fins al Far de Venus, el pr\xc3\xb2xim far, situat al nord del continent ve\xc3\xad. Durant el seu viatge fins a Lalivero, ciutat on es troba el far, Saturos i Menardi han segrestat Sole, una adepta de J\xc3\xbapiter a la qual necessiten per la seva missi\xc3\xb3._NEWLINE_El cl\xc3\xadmax del joc, i l'esdeveniment m\xc3\xa9s important del joc, \xc3\xa9s la confrontaci\xc3\xb3 final de Saturos i Menardi contra Hans, Garet, Iv\xc3\xa1n i Mia, aix\xc3\xad com el reacat de Kraden, Nadia i Sole, un objectiu secundari dels herois. Despr\xc3\xa9s de batalles innumerables, d'aventures paral\xc2\xb7lels a la seva missi\xc3\xb3 principal, com la promesa feta a Lord Babi de trobar Lem\xc3\xbaria, Hans i el seu grup arriben al Far de Venus. All\xc3\xad, Saturos i Menardi, que estaven a punt d'encendre el far, discuteixen amb F\xc3\xa9lix, el qual no est\xc3\xa0 d'acord amb haver segrestat la jove Sole i els desafia. Hans aprofit\xc3\xa0 aquest moment per combatre Saturos i Menardi. Despr\xc3\xa9s d'una cruenta batalla, Saturos i Menardi s\xc3\xb3n derrotats, per\xc3\xb2 no definitivament. Amb les poques energies que els quedaven, ambd\xc3\xb3s aconsegueixen encendre el Far de Venus, que en estar el seu poder en simbiosi amb el foc, l'element terra dona for\xc3\xa7a als adeptes de Mart._NEWLINE_Saturos demana a F\xc3\xa9lix que s'endugui Sole mentre ell i Menardi uneixen forces gr\xc3\xa0cies a la psinerg\xc3\xada i es converteixen en Drac Fusi\xc3\xb3, un poder nom\xc3\xa9s reservats pel Clan de Mart. Despr\xc3\xa9s de tornar-se a enfrontar al grup de joves en un combat que ha de decidir el dest\xc3\xad de Weyard, Hans i el seu grup aconsegueixen derrotar-los. Saturos i Menardi, s\xc3\xb3n ven\xc3\xa7uts finalment, i cauen del far, morts i acabats. El joc finalitza amb les breus escenes que continuarien el joc: com F\xc3\xa9lix, \xc3\x80lex, Nadia, Sole i Kraden seguirien encenent els fars restants, i com el grup de Hans intentaria aturar-los perqu\xc3\xa8 no destru\xc3\xafssin el m\xc3\xb3n.\n_START_SECTION_\nJugabilitat\n_START_PARAGRAPH_\nGolden Sun est\xc3\xa0 dissenyat en homenatge directe a la f\xc3\xb3rmula del RPG cl\xc3\xa0ssic, en la qual el jugador controla un grup de personatges que interaccionen en el m\xc3\xb3n dins d'una hist\xc3\xb2ria predefinida. El joc est\xc3\xa0 constru\xc3\xaft de dues formes prim\xc3\xa0ries: l'exploraci\xc3\xb3 de les distintes seccions del m\xc3\xb3n i la conducci\xc3\xb3 de batalles en una pantalla separada, en la qual el grup del jugador ha de conquerir exitosament un grup enemic a trav\xc3\xa9s d'una batalla en torns diferents.\n_START_SECTION_\nExploraci\xc3\xb3\n_START_PARAGRAPH_\nEl jugador controla un grup de quatre personatges que han de ser guiats a trav\xc3\xa9s del m\xc3\xb3n del joc, recollint objectes i portant a terme diverses missions fins a arribar a la missi\xc3\xb3 final, de la qual en tots els RPG tracta d'una batalla contra l'enemic m\xc3\xa9s poder\xc3\xb3s del joc. Per progressar, el jugador ha de parlar amb diferents NPC (Non Player Character), els quals es troben en les ciutats, i esbrinar, a partir del dest\xc3\xad, on \xc3\xa9s el seg\xc3\xbcent objectiu de la trama que succe\xc3\xafx. A Golden Sun, el m\xc3\xa9s dif\xc3\xadcil \xc3\xa9s la resoluci\xc3\xb3 de diferents tipus de puzles, la majoria dels quals impliquen trobar un cam\xc3\xad a trav\xc3\xa9s d'una corresponent situaci\xc3\xb3, realitzant diverses accions per portar a terme efectes que permetrien progressar al jugador, i molts d'aquests s\xc3\xb3n fruit de l'\xc3\xbas de la Psinergia que controla els quatre elements de l'alqu\xc3\xadmia (terra, foc, aire i aigua).\n_START_SECTION_\nBatalla\n_START_PARAGRAPH_\nCom en tots els RPG, les batalles contra enemics (quasi tots aleatoris) s\xc3\xb3n per torns, \xc3\xa9s a dir, com si es tract\xc3\xa9s d'un joc de cartes. Un jugador sempre t\xc3\xa9 un torn per decidir qu\xc3\xa8 fer: atacar, invocar, sortir corrents, etc. Aix\xc3\xb2 fa que no hi hagi tanta llibertat d'acci\xc3\xb3 com en un ARPG (Action Rol Playing Game), en el qual els combats s\xc3\xb3n en temps real. En el cas de Golden Sun, el personatge que ataca primer \xc3\xa9s el que t\xc3\xa9 un grau d'agilitat major. Cada un dels personatges controlables pot atacar amb l'arma que porta equipada, usar energia mental (aix\xc3\xb2 consumeix la barra de Psynergia o PP), utilitzar uns \xc3\xa9ssers anomenats Djinns per fer atacs m\xc3\xa9s contundents o b\xc3\xa9 utilitzar aquests mateixos Djinns per invocar esperits m\xc3\xa9s poderosos tals com Thor, Meteorit, Boreal, Judici Final (Judici Final), Flora, Procne, Tiamat, Nept\xc3\xba (Neptuno), Cibeles, Atlanta, Kirin, Nereida i Rams\xc3\xa9s. En el segon videojoc s'inclouen invocacions m\xc3\xa9s temibles i poderoses."